text: [{"text_idx": "#000000", "text": "Ti\u0301\u00f0ar\u00e6tlan: Byggingin skal ver\u00f0a li\u00f0ug a\u0301 va\u0301ri i\u0301 2021"}, {"text_idx": "#000001", "text": "Kostna\u00f0ar\u00e6tlan: H-bygningurin er partur av samla\u00f0u ja\u0301ttanini til Landssju\u0301krahu\u0301si\u00f0, a\u0301 652,6 mio\u0301. kro\u0301nur."}, {"text_idx": "#000002", "text": "Hendan verk\u00e6tlanin er partur av framhaldandi u\u0301tbyggingini og nu\u0301ti\u0301\u00f0arger\u00f0ini av Landssju\u0301krahu\u0301sinum."}, {"text_idx": "#000003", "text": "\u00b7 ny\u0301ggjar seingjadeildir og bur\u00f0arstovur"}, {"text_idx": "#000004", "text": "\u00b7 ny\u0301ggj h\u00f8li til rehabilitering"}, {"text_idx": "#000005", "text": "Harumframt umfatar verk\u00e6tlanin ney\u00f0ug avleidd h\u00f8li og umst\u00f8\u00f0ur til sju\u0301klingar, starvsfo\u0301lk, t\u00f8kni, seingjavask, goymslur og anna\u00f0."}, {"text_idx": "#000006", "text": "Bygningurin ver\u00f0ur sta\u00f0settur millum nu\u0301verandi G- og B-bygning og sjo\u0301varma\u0301lan, millum tyrlupalli og ro\u0301\u00f0rarneysti\u00f0 hja\u0301 Havnar Ro\u0301\u00f0rarfelagi."}, {"text_idx": "#000007", "text": "Nu\u0301verandi inngongd ver\u00f0ur framvegis ny\u0301tt sum h\u00f8vu\u00f0satkoma, og hi\u00f0ani ver\u00f0a fo\u0301lk leidd vi\u0301\u00f0ari gj\u00f8gnum ein i\u0301bindingarstrong yvir i\u0301 H-bygningin. Tv\u00e6r h\u00e6ddir eru vi\u00f0 seingjastovum, i\u0301rokna\u00f0 bur\u00f0arstovum og ha\u0301isolasjo\u0301nsstovum. Ein inniheldur endurvenjing, konferansudepil og ambulant psykiatri, og ein ny\u0301ggja kantinu vi\u00f0 framlei\u00f0sluk\u00f8ki og psykiatriskari seingjardeild. Harumframt er kjallari vi\u00f0 parkerings\u00f8ki, goymslu og seingjavaski vi\u00f0 fleiri tekniskum funktio\u0301num."}, {"text_idx": "#000008", "text": "Bygningurin savnar seg um eitt atrium i\u0301 mi\u00f0juni \u00f8\u00f0rumegin og ein innara gar\u00f0 (til psykiatriina) hinumegin. Seingjastovurnar eru einstaklingastovur vi\u00f0 pla\u0301ssi fyri avvar\u00f0andi at gista og vera hja\u0301 sju\u0301klinginum. Hv\u00f8r stova hevur egi\u00f0 ba\u00f0iru\u0301m."}, {"text_idx": "#000009", "text": "Arbeitt ver\u00f0ur gj\u00f8gnum alla verk\u00e6tlanina fyri at fremja eitt heimligt og hugnaligt umhv\u00f8rvi og at gagnny\u0301ta serst\u00f8ku sta\u00f0setingina vi\u00f0 sjo\u0301varma\u0301lan og Sanda\u0301ger\u00f0 a\u0301 bestan ha\u0301tt."}, {"text_idx": "#000010", "text": "Vit gera dreymar til arkitektur"}]